polyglot-tagger/wikipedia-language-snippets-filtered huggingface dataset:
கிராண்ட் தெஃப்ட் ஆட்டோ என்பது மூன்றாம் நபரின் பார்வையில் விளையாடும் ஒரு அதிரடி-சாகச விளையாட்டு. இந்த விளையாட்டில் வீரர்கள் அவர்களுக்கான மேற்பணிகளை செய்கையில் வரும் தடைகளைத் தாண்டி அதனை நிறைவு செய்தல் வேண்டும். இதில் வீரர்கள் ஒரே சமயத்தில் ஒன்றுக்கும் மேற்பட்ட மேற்பணிகளைச் செய்ய வேண்டி இருக்கும் சில சமயங்களில் ஒரு மேற்பணிகளைச் செய்து முடித்த பிறகு அடுத்த பணிக்கான அறிவுறுத்தலுக்காகவோ அல்லது நிகழ்வுகள் வருவதற்கு காத்திருக்க வேண்டியிருக்கலாம். மேற் பணிகளுக்கு அப்பால், வீரர்கள் விளையாட்டின் திறந்த உலகில் சுதந்திரமாக சுற்றலாம், மேலும் விருப்பமான மேற்பணிகளைச் செய்து முடிக்கலாம். லிபர்ட்டி சிட்டி மூன்று பெருநகரங்களைக் கொண்டது. அவையாவன: போர்ட்லேண்ட், ஸ்டாண்டன் தீவு மற்றும் ஷோர்சைட் வேல். இதில் போர்ட்லேண்ட் மேற்பணிகளைச் செய்து முடித்த பிறகு மற்ற இரு பெரு நகரங்களில் விளையாட அனுமதி கிடைக்கும்.
கிராண்ட் தெப்ட் ஆட்டோ என்பது அதிரடி-சாகச காணொளி விளையாட்டு ஆகும். இதனை டி எம் ஏ டிசைன் நிறுவனம் உருவாக்கியது. ராக்ஸ் ஸ்டார் கேம்ஸ் நிறுவனம் இதனை வெளியிட்டது. அக்டோபர் 2001 இல் பிளே ஸ்டேசன் 2 இல் வெளியானது. மே 2002 ஆம் ஆண்டில் மைக்ரோசாப்ட் விண்டோசுவிலும், அக்டோபர் 2003 இல் எக்சு பாக்சிலும் வெளியானது. இதன் பத்தாம் ஆண்டில் செல்லிடத் தொலைபேசி இயங்குதளங்களில் பயன்படுத்தப்படும் மேம்பட்ட பதிப்பினை 2011 ஆம் ஆண்டில் வெளியிட்டது. இந்த விளையாட்டு கிராண்ட் தெப்டின் ஐந்தாவது பதிப்பு ஆகும். இது 1999 ஆம் ஆண்டில் வெளியான கிராண்ட் தெப்ட் ஆட்டோ 2 க்குப் பிறகு முக்கிய பதிப்பாகக் கருதப்படுகிறது
தவம் 2007 இல் வெளிவந்த தமிழ்த் திரைப்படமாகும். இதனை இயக்கியவர் சக்தி பரமேசு, பூரி ஜெகன்நாத் கதை எழுதினார். மேலும் இப்படத்தை அர்ஜுன் தயாரித்திருந்தார். அவரும் இந்தப் படத்தில் ஒரு சிறிய தோற்றத்தில் நடித்தார். இந்தத் திரைப்படம் "இட்லு ஸ்ரவாணி சுப்பிரமணியம்" என்றத் தெலுங்குப் படத்தின் மறு ஆக்கமாகும். இப்படத்தில் நடிகர் அருண் விஜய் மற்றும் வந்தன குப்தா ஆகிய இருவரும் முக்கிய வேடத்தில் நடித்திருந்தனர். இவர்களுடன் வடிவேலு , சனகராஜ்,மற்றும் கலைராணி ஆகியோரும் உடன் நடித்திருந்தனர். இசையமைப்பாளர் டி. இமான் இப்படத்திற்கு இசையமைத்திருந்தார். 2007 அக்டோபர் 5 அன்று வெளியானது. ஆனாலும் இப்படம் ஒருத் தோல்விப் படமாகவே முடிந்தது.
இந்தியகில்ட்ஸ் இது "இளைஞர்களுக்கான தென்றலான காதல் கதை." என்று எழுதியது பிஹைன்ட்உட்ஸ் "எதிர்பார்த்த பாதையில் தொடக்கத்திலிருந்தே ஒரே காட்சிகள் இருப்பதால், படத்துடன் ஈடுபடுவது கடினம். கதையில் ஆழம் இல்லை, திரைக்கதை மற்றும் கதை பலவீனமானது மற்றும் பரிதாபகரமானது." என்று எழுதியது. ரீடிப்" என்ற இணையம் "அறிமுக இயக்குநர் சக்தி பரமேஷ் ஒரு கெடுதலும் கொடுக்காதது போல் இயக்குகிறார். பார்வையாளர்கள் குறைவான மகிழ்ச்சியை வீட்டிற்கு எடுத்துச் செல்கிறார்கள். நடிகர்கள் மற்றும் தொழில்நுட்ப வல்லுநர்கள் பொறுப்பற்ற முறையில் நடந்து கொண்டுள்ளனர். அதனால் கதை மற்றும் உரையாடல் ஆகியவை மனதில் ஒட்டாமல் போய்விட்டது" என்று எழுதியது
இந்திய மக்கள் தொகை கணக்கெடுப்பு, 1951 இது இந்தியாவின் 9வது மக்கள்தொகை கணக்கெடுப்பாகும். பிரித்தானிய இந்தியாவின் ஆட்சியில் 1871-ஆம் ஆண்டு முதல், பத்தாண்டுகளுக்கு ஒரு முறை மக்கள்தொகை கணக்கெடுக்கப்பு முறை தொடர்ந்து நடைபெற்று வருகிறது. மேலும் இது இந்தியப் பிரிவினைக்கு பிறகு முதன்முறையாக எடுக்கப்பட்ட கணக்கெடுப்பாகும்.மேலும் இக்கணக்கெடுப்பு, 1948-இல் இயற்றப்பட்ட இந்திய மக்கள்தொகை கணக்கெடுப்புச் சட்டத்தின் மேற்கொண்ட முதல் மக்கள்தொகை கணக்கெடுப்பாகும்.
பிரெஞ்சு தேசத்திலிருந்து மத மற்றும் சமுதாய பணியாற்றும் நோக்கத்தோடு இந்தியாவிற்கு வந்த அருட்சகோதரி சோபி அவர்களால் இந்திய பெண்களின் கல்வி, சமுதாய மற்றும் வாழ்க்கை முறையை முன்னேற்றுவதற்காக தமிழ்நாட்டின் திருச்சிராப்பள்ளி நகரத்தில் காவிரி நதி கரையோரத்தில் 11 ஏக்கர் பரப்பளவில் ஆரம்பிக்கப்பட்ட கல்லூரியே புனித சிலுவை கல்லூரி ஆகும். பெண்களின் கல்வி வளர்ச்சிக்காக 1923 ஆம் ஆண்டு ஐந்தே ஐந்து மாணவிகளுடன் தொடங்கப்பட்ட இக்கல்லூரி 1928ஆம் ஆண்டு இரண்டாம் தர கல்லூரி என சென்னை பல்கலைக்கழகத்துடன் இசைவு பெற்றது.
1964 ஆம் ஆண்டு முதல் இளங்கலை படிப்புடன் முதுகலை படிப்பையும் கற்பதற்கான அனுமதியைப் பெற்றது. 1973 ஆம் ஆண்டு பொன்விழா ஆண்டை கொண்டாடிய அக்கல்லூரி 1976 ஆம் ஆண்டு முதல் ஆறு மாதங்களுக்கு ஒருமுறை தேர்வு எழுதும் செமஸ்டர் முறையை அமல்படுத்தியது.
தமிழ்நாட்டை சேர்ந்த பாரதிதாசன் பல்கலைக்கழகத்துடன் 1982 ஆம் ஆண்டு இணைக்கப்பட்ட இந்த கல்லூரி, 1987ஆம் ஆண்டு தன்னாட்சி அந்தஸ்தினை பெற்றது. அதன்படி பாடத்திட்டங்கள் தேர்வு முறைகள் ஆராய்ச்சி சம்பந்தப்பட்ட படிப்புகள் கல்லூரி நிர்வாகத்தால் முடிவு செய்யப்பட்ட நடைபெற்று வருகிறது. தன்னாட்சி கல்லூரிகளுக்கான தேசிய மதிப்பீடு மற்றும் தரச்சான்று அவையால் ஐந்து நட்சத்திர மதிப்பீட்டினை 1999 ஆம் ஆண்டு பெற்றது. 2005ஆம் ஆண்டு மற்றும் 2012ம் ஆண்டுகளில் ஆண்டுகளில் ஏ - தர மதிப்பீட்டினைப் பெற்றது. மேலும் அனைத்திந்திய அளவில் கல்லூரிகளுக்கான தரவரிசை பட்டியலில் இந்தக் கல்லூரி இருபத்தி ஆறாம் இடத்தில் இந்தக் கல்லூரி உள்ளது.
5 மாணவர்களுடன் ஆரம்பிக்கப்பட்ட இக் கல்லூரி தற்பொழுது 1500க்கும் மேற்பட்ட மாணவிகளுடன் தமிழ்நாட்டின் மிகச் சிறந்த கல்லூரிகளில் ஒன்றாக விளங்குகிறது.
பெண்கள் மட்டுமே பயிலும் இந்த புனித சிலுவை கல்லூரியில் கலை, அறிவியல், மற்றும் பொருளாதாரம் ஆகியவற்றில் இளங்கலை பிரிவில் 23 பாடங்களும், முதுகலை பிரிவில் 17 பாடங்களும், எட்டு பட்டயப்படிப்பு பாடங்களும் கற்பிக்கப்படுகிறது. இதைத்தவிர பதினோரு பாடங்களில் முனைவர் பட்டத்திற்கான பிரிவுகளும் உள்ளது.
கிட்டத்தட்ட 270 ஆசிரியர்கள் மூலம் இந்தப் பாடங்கள் கற்பிக்கப்படுகின்றன இந்த ஆசிரியர்களில் சுமார் 125 பேர் முனைவர் பட்டம் பெற்றவர்கள் ஆவார். இவர்களைத் தவிர 127 அலுவலக பணியாளர்களும் இந்த கல்லூரியில் பணிபுரிகின்றனர்.
புனித சிலுவை கல்லூரி ) என்பது இந்தியாவின், தமிழ்நாட்டின், திருச்சிராப்பள்ளியில் அமைந்துள்ள பெண்களுக்கான கலைக்கல்லூரி ஆகும். இது 1923 ஆம் ஆண்டில் பெண்களின் கல்வி வளர்ச்சிக்காக நிறுவப்பட்டு, திருச்சிராப்பள்ளி சவானோட் சகோதரிகளால் நடத்தப்படுகிறது. இந்தக் கல்லூரியே பாரதிதாசன் பல்கலைக்கழகத்துடன் இணைவுபெற்ற கல்லூரிகளில் முதலாவதாகும்.
இந்த கல்லூரியின் முதல்வராக முனைவர்.சகோதரி.கிறிஸ்டினா பிரிகெட் அவர்களும், தாளாளராக சகோதரி நிரஞ்சனா அந்தோணிசாமி அவர்களும் நிர்வகித்து வருகின்றனர்.
2000 ஆம் ஆண்டு நவம்பர் மாதம் ஜம்மு & காஷ்மீருக்கு எதிரான ஒரு ரஞ்சி டிராபி போட்டியில் விளையாடினார். முன்பாக அவர் ஹெச்பிஎசியின் தலைவராக இருந்தபோது, அவரை ரஞ்சி கோப்பை கிரிக்கெட் அணியின் தேர்வுக்குழுத் தலைவராக தன்னை நியமித்துக் கொண்டார். இமாச்சலப் பிரதேசத்தின் தர்மசாலாவில் உள்ள சர்வதேச கிரிக்கெட் ஸ்டேடியம் உருவாவதற்கு அவர் உதவினார். இமாச்சலப் பிரதேசத்தை பிரதிநிதித்துவப்படுத்தும் முதல் கிரிக்கெட் போட்டியில் விளையாடினார், மேலும் 2000-2001 காவக்கட்டத்தில் ஜம்மு மற்றும் காஷ்மீருக்கு எதிரான ஆட்டத்தில் அணிக்கு கேப்டனாக அணிக்கு தலைமை தாங்கினார். அதில் ஜம்மு-காஷ்மீர் 4 விக்கெட்டுகள் வித்தியாசத்தில் வென்றது.
இந்திய உச்ச நீதிமன்றம் 02/01/2017 அன்று தலைவர் பதவியில் இருந்து நீக்கப்படும் வரை தாகூர் இந்திய கிரிக்கெட் கட்டுப்பாட்டு வாரியத்தின் தலைவராக இருந்தார். 2000 ஆம் ஆண்டு ஜூலை மாதம் மாநில கிரிக்கெட் சங்கத்தின் தலைவர் பதவியை ஏற்ற பிறகு, முதல்-வகுப்பில் அறிமுகமான முதல் கிரிக்கெட் வீரர் என்ற பெருமையை அவர் பெற்றார். இந்த முதல் டெஸ்ட் அவரது முதல் மற்றும் ஒரே ஒரு முதல்-வகுப்பு கிரிக்கெட் போட்டியாக இருந்தது. முதல் வகுப்பு கிரிக்கெட்டில் இந்த அனுபவம் தேசிய ஜூனியர் தேர்வுக் குழுவில் அவரது நிலையை உயர்த்தியது, ஏனெனில் முதல் வகுப்பு வீரர்கள் மட்டுமே தேசிய தேர்வாளர்களாக இருக்க முடியும்.
அனுராக் சிங் தாகூர் இமாச்சலப் பிரதேசத்தில் ஹமீர்பூரிலிருந்து இந்தியாவின் பாராளுமன்றத்தின் கீழவை உறுப்பினராகவும், மத்திய இணை அமைச்சராகவும் பணியாற்றுகிறார். இவர் இமாச்சல பிரதேச முன்னாள் முதலமைச்சர் பிரேம் குமார் துமால் என்பவரின் மகன் ஆவார். பாரதீய ஜனதா கட்சியின் வேட்பாளராக, 2008 ஆம் ஆண்டு மே மாதம் நடந்த இடைத்தேர்தலில் வென்று மக்களவைக்குத் தேர்ந்தெடுக்கப்பட்டார். அதைத்தொடர்ந்து வந்த 4 தேர்தல்களிலும் வெற்றி பெற்ற இவர் 14, 15, 16, மற்றும் 17 வது மக்களவை உறுப்பினராக உள்ளார்.
2016 ஆம் ஆண்டு மே மாதம் முதல் பிப்ரவரி 2017 வரை பி.சி.சி.ஐயின் கிரிக்கெட் கட்டுப்பாட்டு வாரியத்தின் தலைவர் இருந்தார். பிறகு உச்ச நீதிமன்றம் அவரை பணிநீக்கம் செய்ய உத்தரவிட்டதைத் தொடர்ந்து பிசிசிஐ தலைவர் பதவியில் இருந்து விலகினார். 2016 ஆம் ஆண்டு ஜூலை 29 ஆம் தேதி, பிராந்திய இராணுவத்தில் வழக்கமான ஆணையராக இருக்கும் முதல் பாஜக நாடாளுமன்ற உறுப்பினர் என்ற பெயரைப் பெற்றார்.
இவர் தாகூர் மகளிர் அறக்கட்டளையின் நிறுவனர் ஆவார். இது பெண்கள் விவகாரங்கள், பாதுகாப்பு மற்றும் அதிகாரமளிக்கும் கருத்தரங்குகள், தெரு நாடகங்கள் மற்றும் பல சிவில் சமுதாய பங்குதாரர்கள், பிரபலங்கள், பத்திரிகையாளர்கள் மற்றும் நாடாளுமன்ற உறுப்பினர்கள் ஆகியோரிடம் சமூக விழிப்புணர்வை உருவாக்குவதற்கான ஒரு முயற்சியாகும்.
தாக்கூர் 24 அக்டோபர் 1974ஆம் ஆண்டு ஹமீர்பூரில் பிறந்தார். அவர் பிரேம் குமார் துமால் மற்றும் ஷீலா தேவி ஆகியோரின் மூத்த மகன். அவர் ஜலந்தர் தயானந்த் மாடல் பள்ளியில் படித்தார். தொடர்ந்து ஜலாந்தர் டாகா கல்லூரியில் தனது பி.ஏ. படிப்பை முடித்தார்.
பி.சி.சி.ஐ.யின் செயலர் பதவியில் இருந்து தாகூர் தொடர்ந்து பதவி உயர்வடைந்துள்ளார். 2016 ஆம் ஆண்டு மே 22 ஆம் தேதி, பி.சி.சி.ஐ. தலைவராகத் தேர்ந்தெடுக்கப்பட்ட தாக்கூர், ஜனவரி 2017 ல் உச்சநீதிமன்றத்தால் பதவி நீக்கப்பட்டார்.
2016 ஆம் ஆண்டு ஜூலையில், பிராந்திய இராணுவத்தில் சேர்ந்தார், இதன்மூலம் பிராந்திய இராணுவத்தில் வழக்கமான ஆணையராக நியமிக்கப்பட்ட முதல் பாஜக நாடாளுமன்ற உறுப்பினரானார்.
நடிகர் திலகம் சிவாஜி கணேசன், தனது 10வது வயதில், இங்கு குடிபெயர்ந்து மேடை நாடகங்களில் நடிக்கத் தொடங்கினார். பாய்ஸ் நாடக குழு பயிற்சியாளர்களிடமிருந்து, நடிப்பு மற்றும் நடனம் கற்கும் வாய்ப்பு அவருக்கு கிடைத்தது. பரதநாட்டியம், கதக் மற்றும் மணிப்பூரி நடன வடிவங்களில் பயிற்சி பெற்றார். சிவாஜி கணேசன் சங்கிலியாண்டபுரத்தில் உள்ள தனது உறவினர் வீட்டில் தங்கியிருந்தபோது பாய்ஸ் நிறுவனத்தால் கண்டுபிடிக்கப்பட்டு பின்னர் நடிப்புத் துறையில் அதிக உயரத்திற்கு சென்றார். இந்த காலனியில் ஒரு திரை அரங்கு, பயிற்சி செய்ய ஒரு மேடை அமைப்பு மற்றும் எம்.ஆர்.ராதாவின் சமாதி ஆகியவை இருந்தன. எம். ஆர். ராதா அவர்களின் பிரபலமான குழந்தைகள் ராதிகா, ராதா ரவி, நிரோஷா ஆகியோர் தங்கள் குழந்தை பருவத்தை இங்கு கழித்தனர். வீட்டு மனை சொத்துக்களின் வளர்ச்சிக்காக இன்று அது முற்றிலும் இடிக்கப்பட்டுள்ளது.
சங்கிலியாண்டபுரத்தில் மதானி மசூதி, செயின்ட். தெரசா தேவாலயம், அருள்மிகு செல்வ காளி அம்மன் திருக்கோவில் மற்றும் பிள்ளையர் கோயில் போன்ற அனைத்து மத சார்புடைய திருத்தலங்கள் உள்ளன. மேலும், ஏழு டாலர் கான்வென்ட் என்ற பெயரில் ஆங்கில வழி மூலமாக கற்பிக்கும் பள்ளி இப்பகுதியில் உள்ளது. இது இங்கு அமைந்துள்ள ஒரே பள்ளி ஆகும். இன்று சங்கிலியாண்டபுரம், மரங்கள் மற்றும் ஒட்டு பலகைகளின் வர்த்தகத்தில் பிரபலமானதாக உள்ளது. பல மொத்த விற்பனையாளர்கள் மற்றும் மர வேலைகள் சார்ந்த பணியில் இருப்பவர்கள் இங்கே தங்கள் கடைகளைக் கொண்டுள்ளனர். தனிப்பட்ட சுகாதாரம் தொடர்பான பிரச்சினைகள் இப்பகுதியில் முன்னிலைப்படுத்தப்படுகின்றன.
இப்பகுதியில், இருந்த எம்.ஆர்.ராதா காலனி, பிரபல நடிகர் எம்.ஆர்.ராதாவின் பண்ணை இல்லமாக இருந்தது. அவர் தனது பாய்ஸ் நிறுவனத்தை இங்கிருந்து நடத்தினார். பாய்ஸ் கம்பெனி தமிழ் திரையுலகிற்கு நுழைவுச் சீட்டாக இருந்தது. பாய்ஸ் நிறுவனத்தின் சில நடிகர்களில் தனது 10 வயதில், திருச்சிராப்பள்ளிக்குச் சென்று சங்கிலியாண்டபுரத்தில் பாய்ஸ் நாடகக் குழுவில் சேர்ந்து மேடை நாடகங்களில் பங்கேற்கத் தொடங்கிய சிவாஜி கணேசன், சிவாஜி கணேசனை மேடை நாடகத்துறைக்கு அறிமுகம் செய்து வைத்த காக்கா ராதாகிருஷ்ணன் ரவிச்சந்திரன் போன்றவர்கள் ஆவர்.
இந்த சொற்பிறப்பியல் இப்பகுதியில் அமைந்துள்ள சங்கிலியாண்டவருக்கு அர்ப்பணிக்கப்பட்ட கோவிலில் இருந்து வந்தது.சங்கிலியாண்டபுரம், பொன்மலை பட்டறை மற்றும் திருச்சி நகரத்திற்கு மிக அருகில் இருக்கிறது. எனவே, பட்டறையில் இருந்து ஓய்வு பெற்ற இரயில்வே ஊழியர்கள் இந்த பகுதியில் தங்கள் வீடுகளை அமைத்தனர். மேலும், இவர்களே இந்த பகுதியில் குடியேறிய முதல் நபர்கள் எனக் கருதப்படுகின்றனர். அவர்களில் பெரும்பாலோர் பிண்டோ காலனியைச் சேர்ந்த ஆங்கிலோ-இந்தியர்கள் ஆவர்.
இந்த பகுதி தமிழ் திரைப்படம் மற்றும் அலுமினிய உலோக வேலைகளுக்கு பங்களித்ததற்காக பிரபலமானது. சங்கிலியாண்டபுரம் தமிழ்நாட்டில் அலுமினிய உலோக வேலைகளின் மையமாக இருந்தது. திருச்சி மெட்டல்ஸ் லிமிடெட் உட்பட பல உலோக பட்டறைகள் இங்கே உள்ளன. துருப்பிடிக்காத ஸ்டீலின் வருகையால், அலுமினிய உலோக வணிகமானது அதன் ஒளியை இழக்கத் தொடங்கியது. இப்போது ஒரு சில அலுமினிய உலோக பட்டறைகள் மட்டுமே இப்பகுதியில் உள்ளன.
சங்கிலியாண்டபுரம் பிரதான சாலை, செந்தனீர்புரத்தில் உள்ள பாலக்கரைக்கும் தேசிய நெடுஞ்சாலை 45 க்கும் இடையிலான முக்கிய இணைப்பை உருவாக்குகிறது. இதன் மூலம் நகர வளாகத்திற்குள் வசிக்கும் மக்களுக்கு சென்னை, திண்டுக்கல் மதுரை, தஞ்சை மற்றும் புதுக்கோட்டை செல்லும் பாதைக்கு எளிதான அணுகல் உள்ளது.
உள்ளூர் அரசியல்வாதி பீதாம்பரத்திற்கு அந்த வெளிநாட்டு நிறுவனம் பணம் தருவதால், அந்த போராட்டத்தை நிறுத்த திட்டம் தீட்டினார். பின்னர், அந்த இரு ரசிகர் மன்ற உறுப்பினர்களுக்கும் இடையே கருத்து வேறுபாட்டை ஏற்படுத்தி, சண்டையை தூண்டுகிறார் பீதாம்பரம். கலவரத்திற்கு பின், ரசிகர் மன்றத்திற்கு பதிலாக பள்ளிக்கூடம் கட்ட அறிவுரை கூறுகிறாள் பாரதி. கதிரும் பாரதியும் ஒருவரையொருவர் விரும்பினர். அவ்வாறாக ஒரு நாள், சத்யாவின் புதுப்பட பூஜைக்கு பாண்டியன் சென்றபொழுது, பாண்டியனின் தாய் உடல்நலக்குறைவால் இறந்துவிடுகிறார். பின்னர், என்னவானது என்பதே மீதிக் கதையுமாகும்.
அரசு ஒப்புதலுடன், வெளிநாட்டு நீர் நிறுவனம் ஒன்று அந்த கிராமத்தில் நீர் எடுக்கிறது. இவ்வாறு நீரை எடுத்துவிட்டால் கிராமமே வறண்ட பூமியாக மாறி, நீரில்லாமல் பாலைவனமாக மாறிவிடும் என்று பாரதி ஊர் மக்களுக்கு புரியவைக்க, மக்கள் ஒன்று கூடி அதை எதிர்த்து போராடுகிறார்கள். அதில் இரு ரசிகர் மன்ற உறுப்பினர்களும் இருந்தனர். கதிரையும் பாண்டியனையும் அமைதியாக போராடும்படி கேட்டுக்கொண்டாள் பாரதி. கடந்த காலத்தில், கதிரின் தங்கைக்கும் பாண்டியனுக்கும் நிச்சயமான திருமணம், கதிரும் பாண்டியனும் சண்டையிட்டதால், திருமணம் நின்றுபோனது.
ரமேஷ்காந்த் மற்றும் சத்யா , இருவரும் தமிழ் சினிமாவில் புகழ் பெரும் நடிகர்கள். ரமேஷ்காந்தின் தீவிர ரசிகன் மற்றும் மன்றத்தலைவன் கதிர் ஆவான். சத்யாவின் தீவிர ரசிகன் மற்றும் மன்றத்தலைவன் பாண்டியன் ஆவான். அந்த ஊருக்கும் பள்ளி இசை ஆசிரியையாக வரும் பாரதி , சினிமா ரசிகர் மன்றம் இருப்பதை கண்டு வியப்படைகிறாள்.
ரசிகர் மன்றம் புகழேந்தி தங்கராஜ் இயக்கத்தில், 2007 ஆம் ஆண்டு வெளிவந்த இந்தியத் தமிழ்த் திரைப்படமாகும். டி. வெள்ளையன் தயாரிப்பில், எஸ். பி. பூபதி இசை அமைப்பில், 25 மே 2007 ஆம் தேதி வெளியானது. உமா, கணேஷ் , கோகுல் கிருஷ்ணா , பானு, மன்சூர் அலி கான், பாபு கணேஷ், ஜாகுவார் தங்கம், மதன் பாப், போஸ் வெங்கட் மற்றும் பலர் நடித்துள்ளனர்.
உமா, கணேஷ் , கோகுல் கிருஷ்ணா , பானு, மன்சூர் அலி கான், பாபு கணேஷ், ஜாகுவார் தங்கம், மதன் பாப், போஸ் வெங்கட், சாய்ரா பாபு, செல்லா, அருள்மணி, ஸ்ரீலதா, தேனீ முருகன், ரகுராஜ், சுஜா வருநீ.
இந்தப் படத்தின் பின்னணி மற்றும் பாடல்களின் இசையை அமைத்தது எஸ். பி. பூபதி ஆவார். கபிலன், பி. கிருஷ்ணன், கதிர்மொழி மற்றும் பரதன் எழுதிய பாடல்கள் 2007 ஆம் ஆண்டு வெளியானது.
நட்பே துணை என்பது ஒரு இந்திய தமிழ்த் திரைப்படம் ஆகும். இத்திரைப்படத்தை அறிமுக இயக்குநரான பார்த்திபன் தேசிங்கு இயக்கியுள்ளார். இத்திரைப்படத்தின் கதை, திரைக்கதை, வசனம் ஸ்ரீகாந்த் வாஸ்ரப் மற்றும் தேவேஸ் ஜெயச்சந்திரன் ஆகியோரால் எழுதப்பட்டுள்ளது. இத்திரைப்படத்தை சுந்தர் சி மற்றும் குஷ்பு தயாரித்துள்ளனர். இப்படத்திற்கு அரவிந்த் சிங் ஒளிப்பதிவு செய்துள்ளார். ஹிப்ஹாப் தமிழா ஆதி இசையமைத்துள்ளார். பென்னி ஆலிவர் படத்தொகுப்பினைச் செய்துள்ளார்.
இத்திரைப்படத்தின் முன்னணி கதாபாத்திரத்தில் ஹிப்ஹாப் தமிழா ஆதி நடித்துள்ளார். அனகா, ஷா ரா, கரு. பழனியப்பன், பாண்டியராஜன், ஹரிஷ் உத்தமன் ஆகியோரும் முக்கிய கதாபாத்திரங்களில் நடித்துள்ளனர். இத்திரைப்படம் 2019 ஆம் ஆண்டு ஏப்ரல் 4 ஆம் நாள் திரைக்கு வந்துள்ளது.
இரும்பு ஐதரைடு ), என்பது, முறைப்படி, இரும்பு டைஐதரைடு மற்றும் பாலி எனப் பெயரிடப்பட்ட ஒரு திண்ம கனிமச் சேர்மம் ஆகும். இதன் மூலக்கூற்று வாய்ப்பாடு ஆகும். ) எனவும் குறிக்கப்படலாம். ). இச்சேர்மமானது வினைவேகவியலின்படி, சாதாரண சுற்றுப்புற வெப்பநிலையில் நிலையானதல்ல. மேலும், இதன் பொதுவான பண்புகள் பற்றி சிறிதளவே அறியப்பட்டதாகும். இருந்தபோதிலும், இச்சேர்மமானது கருப்பு நிறமுடைய, படிக வடிவமற்ற தூளாகும், இச்சேர்மம் 2014 ஆம் ஆண்டில் முதன் முறையாக தொகுக்கப்பட்டது.
இதன் அமைப்புரீதியான பெயரான இரும்பு டைஐதரைடு, என்பது ஒரு செல்லத்தக்க பன்னாட்டு தனி மற்றும் பயன்பாட்டு வேதியியல் ஒன்றியத்தால் அங்கீகரிக்கப்பட் பெயராகும். மேலும், இந்தப் பெயரானது அமைப்பை அடிப்படையாகக் கொண்டு பெயரிடப்படும் முறையின் விதிகளின்படி உருவாக்கப்பட்டதாகும். இதன் பெயர் இயல்பில் அதன் அமைப்பின் அடிப்படையில் அமைந்த ஒன்றாக இருப்பினும், இதனை இதே விகிதாச்சார வாய்ப்பாடு கொண்ட இதர சேர்மங்களிலிருந்து பிரித்தறிய முடிதில்லை.
இரும்பு ஐதரைடானது, இரும்பு ஐதரைடிற்குப் பிறகான இரண்டாவது எளிய பலபடி இரும்பு ஐதரைடாகும். இச்சேர்மம் தனது நிலையற்ற தன்மையின் காரணமாக, தொழிற்துறையில் எந்த ஒரு நடைமுறைப் பயன்பாட்டையும் கொண்டிருக்கவில்லை. இருப்பினும், வேதியியலில், உலோகவியலில், இரும்பு ஐதரைடானது குறிப்பிட்ட இரும்பு-ஐதரசன் கலப்புலோகங்களின் குறிப்பிட்ட சில வடிவங்களுக்கான அடிப்படையான சேர்மம் இதுவேயாகும்.
பாஸ்கரின் முன்னாள் மனைவி, கற்பகத்தின் மூத்த மகள், ஆனந்தி, ஆர்த்தி மற்றும் மனோகரின் சகோதரி. மிகவும் தைரியம் மற்றும் மன உறுதியும் கொண்டவள், குடும்பத்திற்கும் நட்புக்கும் முக்கியத்துவம் கொடுப்பவள் மற்றும் போராடும் குணம் கொண்டவள்.
அபியின் நெருங்கிய தோழி தேவராஜ் மற்றும் அம்பிகாவின் மகள், ஆதியின் மனைவி. மனதில் பட்டதை தைரியமாக சொல்லும் குணம் கொண்டவள். நட்புக்காக எதையும் செய்வாள்.
கர்ப்பத்தின் மூன்றாவது மகள். ராஜேஷின் முதல் மனைவி. சர்தர்ப்ப சூழ்நிலையால் வீட்டுக்கு தெரியாமல் ராஜேஷை திருமணம் செய்கின்றார்.
இந்த தொடரை புதுமுக இயக்குனர் திருச்செல்வம் என்பவர் இயக்கி மற்றும் நடித்துள்ளார். இவர் இதற்க்கு முன் மெட்டி ஒலி என்ற தொடரில் நடித்துள்ளார் என்பது குறிப்பிடத்தக்கது. பிரபல தமிழ் திரைப்பட நடிகை தேவயானி நடிக்கும் முதல் தொடர் இதுவாகும். அதே தரும் சந்திரா லட்சுமண் மற்றும் பூர்ணிமா இந்திரஜித் நடிக்கும் முதல் தமிழ் தொடர் இதுவாகும். சீதா என்ற கதாபாத்திரத்தில் பிரபல நடிகை விஜி சந்திரசேகர் நடிக்க இவருக்கு ஜோடியாக வரத்தான் என்ற கதாபாத்திரத்தில் பொன்வண்ணன் நடித்துள்ளார். நளினி, சத்யப்பிரியா, சபிதா ஆனந்த், குயிலி மௌலி போன்ற பல திரைப்பட நடிகர்களும் இந்த தொடரில் நடித்து உள்ளார்கள்.
இந்த தொடர் தமிழ் தொலைக்காட்சி வரலாற்றில் மிகவும் பிரபலமான மற்றும் அதிக அத்தியாயங்களில் ஒளிபரப்பான தொடர் ஆகும். மற்றும் மக்களால் அதிகளவு பார்க்கப்பட்ட தொடரில் இதுவும் ஒன்றாகும். இந்த தொடரில் நடித்ததற்காக நடிகை தேவயானி சிறந்த நடிகைக்கான விருதையும், தீபா வெங்கட் சிறந்த தோழிக்கான விருதையும் மற்றும் அஜய் கபூர் சிறந்த வில்லனுக்கான விருதையும் வென்றுள்ளார்கள் என்பது குறிப்பிடத்தக்கது.
கற்பகத்தின் கணவன் ஈஸ்வரமூர்த்தி காஞ்சனா என்ற பெண்ணை மறுதிருமணம் செய்கின்றார். இவரின் மகனான ஆதித்தியா கோவமும் திமிரும் கொண்டவன். தொழில் ரீதியாக போட்டியிடும் அபி மற்றும் ஆதித்யா. அபியை வெல்வதற்காக அவளை கொலை செய்ய முயற்சசி செய்ய்கின்றான். அபிக்கு ஆதரவாக தொல்காப்பியன் மற்றும் உஷா ஆதியின் முன்னாள் மனைவி இவர்களின் துணையுடன் ஆதியை எப்படி வென்றால் என்பது தான் கதை.
கணவனால் கைவிடப்பட்ட நடுத்தர குடும்பத்தை சேர்ந்த கர்பகம் . கணவன் துணை இன்றி தனது 4 பிள்ளைகளையும் கஷ்டப்பட்டு வளர்க்குகின்றார். இவரின் மூத்த மகள் அபிநயா தைரியமும் விடாமுயரிசியும் கொண்டவள். பாஸ்கரை திருமணம் செய்யும் அபி ஆனால் இவர்களின் திருமணத்தில் பல மனக்கசப்புகள் இதனால் இவர்கள் பிரிக்கின்றனர்.
கோலங்கள் என்பது சன் தொலைக்காட்சியில் நவம்பர் 24, 2003 முதல் டிசம்பர் 4, 2009 வரை திங்கள் முதல் வெள்ளி வரை இரவு 9 மணிக்கு ஒளிபரப்பாகி, 1533 அத்தியாயங்களுடன் நிறைவு பெற்ற குடும்ப சூழ்நிலை பற்றிய தொலைக்காட்சி நாடகத் தொடர் ஆகும். இந்த தொடரை விகடன் ஒளித்திரை தயாரிக்க இயக்குனர் திருச்செல்வம் என்பவர் எழுதி, நடித்து மற்றும் இயக்கியுள்ளார்.
பிரபல நடிகை தேவயானி அபிநயா என்ற காதாபாத்திரத்தின் மூலம் சின்னத்திரைக்கு அறிமுகமாகிறார். இவருடன் தீபா வெங்கட், மஞ்சரி, அபிசேக் சங்கர், அஜய் கபூர், நளினி, சந்திரா லட்சுமண், திருச்செல்வம், விஜி சந்திரசேகர், சத்தியப்பிரியா மற்றும் குயிலி போன்ற பலர் முதன்மை கதாபாத்திரத்தில் நடித்துள்ளார்கள்.
இந்த தொடர் 10 வருடம் கழித்து நவம்பர் 26, 2018ஆம் ஆண்டு முதல் திங்கள் முதல் சனிக்கிழமை வரை விகடன் தொலைக்காட்சி யூடியூப் என்ற இணைய அலைவரிசையில் மறு ஒளிபரப்பு செய்தது.
சுரங்கத் தொழிலில் ஈடுபட்டிருந்த செல்வந்தக் குடும்பம் ஒன்றைச் சேர்ந்த சொலமன் ஆர். குகென்கெயிம், 1890களில் இருந்து புகழ் பெற்ற ஓவியர்களின் ஆக்கங்களைச் சேகரித்து வந்தார். 1926 ஆம் ஆண்டு இவர் ஓவியரான இல்லா வொன் ரிபே என்பவரைச் சந்தித்தார். இல்லா, ஐரோப்பிய அவந்த்-கார்டே ஓவியங்களை, குறிப்பாக ஆன்மீக அம்சங்களும், இலட்சிய அம்சங்களும் அடங்கியவை அனத் தான் கருதிய பண்பிய ஓவியங்களை குகென்கெயிமுக்கு அறிமுகப்படுத்தினார். இதைத் தொடர்ந்து குகென்கெயிம் தனது சேகரிப்பு உத்தியை மாற்றிக்கொண்டு, வாசிலி கன்டின்சுக்கி போன்ற ஓவியர்களின் ஆக்கங்களைச் சேகரிக்கத் தொடங்கினார். நியூயார்க்கில் பிளாசா விடுதியில் இருந்த தனது வசிப்பிடத்தில் தனது சேகரிப்புக்களைப் பொது மக்களின் பார்வைக்கு வைக்கத் தொடங்கினார். அவரது சேகரிப்புக்கள் மேலும் வளர்ந்தபோது, நவீன ஓவியங்கள் மீதான ஆர்வத்தை ஊக்குவிக்கும் பொருட்டு 1937 இல் சொலமன் ஆர். குகென்கெயிம் அறக்கொடை நிறுவனத்தை உருவாக்கினார்.
சொலமன் ஆர். குகென்கெயிம் அருங்காட்சியகம் என்பது நியூயார்க் நகரத்தில் மான்கட்டனின் மேல் கிழக்குப் பக்கப் பகுதியில் உள்ள 1071 ஐந்தாம் அவெனியூவை கிழக்கு 89 ஆவது தெரு சந்திக்கும் மூலையில் அமைந்துள்ள ஒரு ஓவிய அருங்காட்சியகம் ஆகும். இது தொடர்ச்சியாக வளர்ந்து வருகின்ற உணர்வுப்பதிவுவாத, பின்-உணர்வுப்பதிவுவாத, தொடக்க நவீனத்துவ, சமகால ஓவியச் சேகரிப்புகளின் நிரந்தர இல்லமாகும். அத்துடன்,ஆண்டு முழுவதும் சிறப்புக் கண்காட்சிகளும் இடம்பெறுகின்றன. இது 1939 ஆம் ஆண்டில் சொலமன் ஆர். குகென்கெயிம் அறக்கொடை நிறுவனத்தால் பொருள்சாரா ஓவியங்களுக்கான அருங்காட்சியகமாகத் தொடங்கப்பட்டது. இல்லா வொன் ரிபே என்பவர் இதன் முதல் பணிப்பாளராகப் பொறுப்பேற்றார். நிறுவனர் சொலமன் ஆர். குகென்கெயிம் 1952 ஆம் ஆண்டில் இறந்தபின்னரே இதன் தற்போதைய பெயர் இடப்பட்டது.
1959 ஆம் ஆண்டு இந்த அருங்காட்சியகம் வாடகைக் கட்டிடத்தில் இருந்து தற்போதைய கட்டிடத்துக்கு இடம் மாறியது. 20 ஆம் நூற்றாண்டுக் கட்டிடக்கலையின் பெயர் பெற்ற ஆக்கமான இது கட்டிடக்கலைஞர் பிராங்க் லாயிட் ரைட் என்பவரால் வடிவமைக்கப்பட்டது. மேல் பகுதி அகலமாகவும் கீழே ஒடுக்கமாகவும் உள்ள உருளை வடிவம் கொண்ட இக்கட்டிடம் "ஆற்றலின் கோயில்" என்னும் கருத்துருவின் அடிப்படையில் உருவாக்கப்பட்டது. கட்டிடத்தின் வெளிச் சுவரை அண்டி நீளமானதும், தொடர்ச்சியானதுமான சாய்தளமாகச் சுருள் வடிவில் அமைந்த தனித்துவமான காட்சிக்கூடம் நில மட்டத்தில் இருந்து கூரை வரை செல்கின்றது. 1992 இல் அருகில் ஒரு உயரமான கட்டிடம் அமைக்கப்பட்டு இது விரிவாக்கப்பட்டது. 2005 தொடக்கம் 2008 வரையான காலப் பகுதியிலும் விரிவாக்கம் இடம்பெற்றது.
சொலமன் ஆர். குகென்கெயிமின் சேகரிப்புக்களுடன் தொடங்கி மேமும் பல முக்கிய தனிப்பட்ட சேகரிப்புக்களை அடிப்படையாகக்கொண்டு எண்பது ஆண்டுகளுக்கும் மேலாக இதன் சேகரிப்புக்கள் வளர்ச்சி அடைந்துள்ளன. இதன் சேகரிப்புக்களை இந்த அருங்காட்சியகம் இசுப்பெயினின் பில்பாவோ அருங்கட்சியகத்துடனும் பிற இணை அருங்காட்சியகங்களுடனும் பகிர்ந்துகொள்கிறது. 2013 இல் ஏறத்தாழ 1.2 மில்லியன் மக்கள் இந்த அருங்காட்சியகத்துக்கு வருகை தந்துள்ளனர். நியூயார்க் நகரத்தின் மிகவும் பெயர் பெற்ற கண்காட்சிகள் இங்கே இடம்பெற்றுள்ளன.
இத்தாவரத்தின் நுனிவளர் பூந்துணரில் 2-3 பெரிய மலர்களும் மொட்டுகளும் காணப்படும். பூங்கொத்து கிளை நுனியிலிருந்து தொங்குவதுண்டு. மலரானது அல்லியிணைந்தது. சற்று வளைந்த புனல் வடிவானது. பூவின் மடல் மேற்புறத்தில் விரிந்திருக்கும். மலரின் புல்லி வட்டமானது நான்கு பசிய இதழ்கள் இணைந்து குழல் வடிவாக இருக்கும். சுரப்பிகள் காணப்படும். மேலே நான்கு விளிம்புகள் இருக்கும். அல்லி வட்டமானது புனல் போன்றிருக்கும் மலரின் கீழ்ப்புறத்தில் மூன்று இதழ்களும் நன்கு இணைந்து சற்று நீண்டும், மேற்புறத்து இரு இதழ்கள் இரு பக்கங்களில் சிறு மடல் விரிந்தும் இருக்கும். மகரந்த வட்டமானது நான்கு குட்டையான மகரந்தத்தாள்கள் இருவேறு நீளத்தில் 2.2 ஆக மலருக்குள் அல்லியொட்டி இருக்கும். தாதுப் பைகள் நீண்டு தொங்கும் இயல்பானவை. சூலக வட்டமானது 2-4 சூவிலைச் சூலகம், ஒரு சூல் வளர்ந்து ஒரு விதை மட்டும் உண்டாகும் சூல்தண்டு இழைபோன்றது. சூல்முடி இரு பிளவானது.
குமிழம்பூவைக் குமிழ் என்று குறிப்பிடும் சங்க இலக்கியம். இது மலைப் பாங்கில் 1000 கி. மீ. உயரம் வரையில் வளரும் புதர்ச்செடி. சிறு மரமென்றும் கூறலாம். இது பல்லாண்டு வாழும் இயல்பிற்று. மலர் மிக அழகிய மஞ்சள் நிறமானது. அல்லியிதழ்கள் இனைந்து சற்று வளைந்த புனல் வடிவாயிருக்கும். கீழ்ப்புற அல்லியிதழ்கள் மூன்றும் சற்று நீண்டு நன்கு இணைந்தும், மேற்புற இரு இதழ்கள் இருபக்கத்திலும் மடல் விரிந்தும் இருக்கும். இம்மலரைத் திருப்பிப் பிடித்துப் பார்த்தால் நல்ல இளமுறிநிறமுள்ள மகளிரின் மூக்கை வடிவாலும் வண்ணத்தாலும் ஒத்து இருக்கும். இரண்டு கண்களுக்குமிடையே மூக்கை ஒவியமாகத் திட்டுவதை இளங்கோவடிகள், இருகருங் கயலோடு இடைக்குமிழ் எழுதி என்றார்.
குமிழமானது பூக்கும் இரு வித்திலைத் தாவரமாகும். இது பல்லாண்டு வாழும் புதர்ச்செடி, 2-3 மீ. உயரமாகக் கிளைத்து வளரும் சிறுமரமெனவும் கூறலாம். ஸீரோபைட் பாலை நிலத்தில் வளரும் தாவரம். 1000 மீட்டர் உயரம் வரையிலான குன்றுப்
குமிழம், குமிளம், குமிழ் என்பது ஒரு தாவர இனமாகும். இது லின்னேயசால் குடும்பம் என விவரிக்கப்பட்டுள்ளது என வகைப்படுத்தப்படிருந்தது). இந்த இனப் பட்டியலில் எந்த கிளையினங்களும் பட்டியலிடப்படவில்லை.
இது சிறு தனியிலைகளைக் கொண்டது. இதன் இலைகள் 3-4 செ.மீ.2-3 செ.மீ அளவிலானதாக, முட்டை வடிவானதாக, பளபளப்பானதாக இருக்கும். இலையின் அடியில் சிறு வட்டமான சுரப்பிகளை உடையது. சிறுகாம்புடையது. கிளைக் குருத்து முள்ளாதல் உண்டு.
நற்றிணையில் பயிலப்படும் குமிழ் என்னும் புதர்ச்செடி குறிஞ்சிப் பாட்டில் இடம் பெறவில்லை. இதன் மலர் அழகிய மஞ்சள் நிறமானது. மலரைத் திருப்பிப் பிடித்துப் பார்த்தால் இது நல்ல நிறமுள்ள மகளிரின் மூக்கை ஒத்திருக்கும்.
இச் சிறுமரம், வலியது, விறகுக்கும் வேலிக்கும் பயன்படும். குமிழின் பழம் மருந்துக்கு உதவும் என்பர். இதன் கனியைக் குழைத்துக் தலையில் தடவ தலையில் உள்ள பொடுகு போகுமென்பர்.
இதன் மலர்கள்: நுனிவளராப் பூந்துணராகப் பூக்கும். 2-3 மலர்களே ஒரு கொத்தில் காணப்படும். பூங்கொத்து கிளையினின்றும் தொங்கி, குழைபோன்று அசைந்தாடும் என்பர்.
தனது குடும்ப சூழ்நிலையால் படிப்பை பாதியில் நிறுத்தி விட்டு ஒரு இயந்திரம் பழுதுபார்ப்பவராக வேலை செய்கிறார். நல்ல உழைப்பாளி. தனது சொந்த உழைப்பால் பணக்கராக வளர்ந்து வருகின்றார். அர்ச்சனாவை கோயிலில் பார்த்து விட்டு விரும்பி திருமணம் செய்கின்றார்.
சிவகாமி மட்டும் சிவராமனின் முதலாவது மகள். தாயின் உடல் நிலை கருதி படிப்பை பாதியில் நிறுத்தி விட்டு சிறுவயதில் இருந்து குடும்ப பொறுப்புகளை முன்னிலையில் இருந்து செய்துவருகிறார். குடும்ப உறவுகளுக்கு மிகவும் முக்கியத்துவம் கொடுப்பவர். செல்வத்தின் மனைவி.
பணக்கார குடும்பத்தை சேர்ந்தவர், ஆரம்பத்தில் செல்வத்தை காதலித்தார். திருமணம் கைகூடாததால் செல்வத்தின் நண்பியாக இருக்கின்றார். செல்வம் மற்றும் அர்ச்சனா வாழ்வில் பிரிவு வர இவர் காரணமாகிறார்.